text: Demonstration mod cirkus i Kolding
  03 juni 2011 kl. 16.15
  Organisationen Dyrenes Alliance demonstrerede i dag for at skabe større opmærksomhed omkring cirkus-dyrs velfærd.
  Dyrenes Alliance mener ikke, det er etisk forsvarligt at transportere dyr - som for eksempel elefanter - rundt i landet for at bruge dem til underholdning. 
  Derfor havde organisationen sidst på eftermiddagen arrangeret en demonstration med oplysninger om dyrevelfærd i forbindelse med en af Cirkus Arenas forestillinger i Kolding.
  